濱綏鐵路除咗同其他鐵路有交集外，佢本身亦有啲支綫、森林鐵路。當年俄國喺中國東北除咗有築路權，重有伐木權、鋪運木材嘅鐵路權。從1906年起，俄國人先後喺尚志、一面坡、葦河、九江泡、亞布力向外鋪咗五條森林鐵路支綫，夾埋146公里長。另外喺石頭河子、蜜蜂、亞布力到臭松溝呢啲地方整咗支綫。而家葦河森鐵係保存最好嘅綫路，總長193公里。不過2003年時爲咗保護生態，唔畀伐木，所以拆咗葦河森鐵，而家留返唔到八公里長嘅路段愛來旅遊開發。